a-sports.gr :: ΔΙΑΦΟΡΟΙ ΑΓΩΝΕΣ Live: ΟΛΛΑΝΔΙΑ - ΓΕΡΜΑΝΙΑ
Η Γερμανία παίρνει μεγάλο διπλό στο Άμστερνταμ, «χτυπώντας» στο φινάλε κι ενώ η Ολλανδία ήταν σαφώς ανώτερη στο β' ημίχρονο. Έτσι, και οι δύο ομάδες έχουν από 3 βαθμούς στον 3ο προκριματικό όμιλο του EURO 2020.
90'+2: Λήξη του αγώνα, 2-3.
90'+1: Δύο τα λεπτά των καθυστερήσεων.
90'+1: Λουκ Ντε Γιονγκ αντί Ντε Ρουν.
Κάθετη πάσα του Γκουντογκάν στον Ρόις, ο οποίος γυρίζει από αριστερά και ο Σουλτς με πλασέ στην κίνηση γράφει το 2-3.
90': ΓΚΟΛ για τη ΓΕΡΜΑΝΙΑ!
88': Ρόις αντί Νάμπρι, δεύτερη αλλαγή για τη Γερμανία.
86': Από την εκτέλεση του Ντεπάι η μπάλα καταλήγει στον Ντάμφρις που σουτάρει, βάζει την κόντρα ο Κρόος και απομακρύνεται ο κίνδυνος για τη Γερμανία.
85': Κόρνερ παραχωρεί ο Ρίντιγκερ για την Ολλανδία.
84': Ο Νάμπρι μπαίνει απειλητικά στην περιοχή από αριστερά, δεν κάνει όμως καλό σουτ, μπλοκάρει εύκολα ο Σίλεσεν.
82': Απευθείας εκτέλεση φάουλ του Κρόος, άουτ.
78' Ο Ντεπάι εκτελεί, κεφαλιά του Φαν Ντάικ, απομακρύνει ο Γκίντερ.
78': Κόρνερ παραχωρεί ο Ρίντιγκερ για την Ολλανδία.
72': Απόλυτη κυριαρχία της Ολλανδίας, η Γερμανία έχει υποχρεωθεί σε εντελώς παθητικό ρόλο.
70': Γκουντογκάν αντί Γκορέτσκα, πρώτη αλλαγή για τη Γερμανία.
68': Κόρνερ για την Ολλανδία από τα πόδια του Κρόος, Ντεπάι και Πρόμες εκτελούν πλασαριστά, μετά κόπων και βασάνων βγάζουν την μπάλα μακριά από την περιοχή τους οι Γερμανοί.
66': Ατομική προσπάθεια και συρτό σουτ του Πρόμες, άουτ.
Ο Ντεπάι με σουτ εντός περιοχής ανάμεσα σε πολλά σώματα νικά τον Νόιερ στη δεξιά του γωνία, 2-2.
63': ΓΚΟΛ για την ΟΛΛΑΝΔΙΑ!
62': Ορθή υπόδειξη οφσάιντ στον Βαϊνάλντουμ.
57': Η Ολλανδία μπήκε... αφιονισμένη στο β' ημίχρονο, οι Γερμανοί προσπαθούν να ρίξουν το ρυθμό.
51': Εκτελεί ο Ντεπάι πλασαριστά, απομακρύνουν με ζόρια οι Γερμανοί, που δείχνουν σαστισμένοι.
50': Κόρνερ παραχωρεί ο Σίλε για την Ολλανδία, εκτελεί ο Ντεπάι, ο Ντε Λιχτ κερδίζει νέο κόρνερ.
Ο Ντεπάι σεντράρει από αριστερά, ο Ντε Λιχτ με κεφαλιά κερδίζει κατά κράτος Κέρερ και Ρίντιγκερ, δεν μπορεί να αντιδράσει ο Νόιερ, 1-2.
48': ΓΚΟΛ για την ΟΛΛΑΝΔΙΑ!
46': Μπέργκβαϊν αντί Μπάμπελ, πρώτη αλλαγή για την Ολλανδία.
Η Ολλανδία έχει πάρα πολλά προβλήματα μεσοαμυντικά, Σανέ και Νάμπρι βρήκαν χώρους, τους αξιοποίησαν και... 0-2. Βέβαια, ο Νόιερ φρόντισε με τη σειρά του να δείξει την κλάση του στις δύο περιπτώσεις που χρειάστηκε για τη Γερμανία.
45': Λήξη α' ημιχρόνου, 0-2.
44': Παραχωρεί κόρνερ ο Σίλε για την Ολλανδία, εκτελεί ο Ντεπάι, απομακρύνει η γερμανική άμυνα.
40': Ευκαιρία για τη Γερμανία, ο Νάμπρι πασάρει στον Σανέ, ο οποίος θα πλασάρει από το ύψος του πέναλτι και δεξιά, δύσκολα θα διώξει ο Σίλεσεν.
39': Ο Σουλτς σεντράρει από αριστερά, δυνατή κεφαλιά του Κέρερ, μπλοκάρει ο Σίλεσεν.
38': Κίτρινη στον Μπλιντ για διαμαρτυρία.
Ο Νάμπρι μπαίνει στην περιοχή από αριστερά, συγκλίνει και με φοβερό σουτ στέλνει την μπάλα στο αριστερό παραθυράκι του Σίλεσεν, 0-2.
34': ΓΚΟΛ για τη ΓΕΡΜΑΝΙΑ!
31': Αδύναμο σουτ του Ντάμφρις από θέση έξω δεξιά, μπλοκάρει εύκολα ο Νόιερ.
31': Εκτελεί φάουλ από δεξιά ο Κρόος, κεφαλιά του Ρίντιγκερ, καμία ανησυχία για τον Σίλεσεν.
27': Νέα μεγάλη ευκαιρία για την Ολλανδία με τον Μπάμπελ! Πλασάρει στην κίνηση από κοντά μετά τη σέντρα του Πρόμες από δεξιά, ενστικτωδώς απομακρύνει ο Νόιερ την μπάλα.
25': Μεγάλη ευκαιρία για την Ολλανδία! Ο Πρόμες βρίσκει αφύλακτο στην περιοχή τον Μπάμπελ, που θα πλασάρει και θα διώξει εντυπωσιακά σε κόρνερ ο Νόιερ. Αυτό περνά ανεκμετάλλευτο.
23': Ορθή υπόδειξη οφσάιντ στον Γκορέτσκα.
22': Η Γερμανία έχει κερδίσει τη μάχη στο χώρο της μεσαίας γραμμής, ελέγχει για την ώρα το ματς.
Ο Σουλτς γυρίζει από αριστερά για τον Σανέ, αυτός επωφελείται από το γλίστρημα του Ντε Λιχτ και με κοντινό διαγώνιο σουτ ανοίγει το σκορ, 0-1.
15': ΓΚΟΛ για τη ΓΕΡΜΑΝΙΑ!
12': Απευθείας εκτέλεση φάουλ του Ντεπάι, ψηλά άουτ η μπάλα.
10': Κερδίζει κόρνερ ο Μπάμπελ για την Ολλανδία, εκτελεί ο Ντεπάι, δεν προκύπτει κάτι σημαντικό.
5': Κόρνερ παραχωρεί ο Ντε Γιονγκ για τη Γερμανία, περνά ανεκμετάλλευτο.
2': Ευκαιρία για τη Γερμανία, ο Σανέ γυρίζει από αριστερά στον Νάμπρι, το σουτ του οποίου από το ύψος του πέναλτι θα εξουδετερώσει ο Σίλεσεν.
Και ο ολλανδικός ύμνος τώρα.
Η ανάκρουση των εθνικών ύμνων με πρώτο αυτόν της Γερμανίας.
Οι Ολλανδοί έχουν πάρει τον αέρα των Γερμανών, οι δυο τους είχαν αναμετρηθεί στο Νations League, με νίκη 3-0 για την ομάδα του Ρόναλντ Κούμαν στο ίδιο γήπεδο και ισοπαλία 2-2 επί γερμανικού εδάφους.
Κατάμεστη η «Γιόχαν Κρόιφ Αρένα» στο Άμστερνταμ.
Για τα «πάντσερ» είναι το πρώτο τους παιχνίδι, αφού είχαν ρεπό στην 1η αγωνιστική.
Kλασικό ντέρμπι στη 2η αγωνιστική του γκρουπ, με τους «οράνιε» να έχουν κερδίσει άνετα τη Λευκορωσία με 4-0 στην πρεμιέρα.
Καλησπέρα σας, ο αγώνας της Ολλανδίας με τη Γερμανία για τον 3ο προκριματικό όμιλο του ΕURO 2020 ξεκινά σε περίπου 15 λεπτά.
Σίλεσεν, Ντάμφρις, Μπλιντ, Φαν Ντάικ, Ντε Λιχτ, Βαϊνάλντουμ, Ντε Ρουν, Φρένκι Ντε Γιονγκ, Ντεπάι, Μπάμπελ, Πρόμες.
Αναπ: Ζόετ, Μπίζοτ, Χάτεμπερ, Άκε, Ροζάριο, Μπέργκβαϊν, Φαν Άανχολτ, Μπέργκχουις, Στρούτμαν, Βιλένα, Λουκ Ντε Γιονγκ, Φαν Ντε Μπέεκ.
Νόιερ, Σίλε, Γκίντερ, Ρίντιγκερ, Κέρερ, Γκορέτσκα, Κίμιχ, Κρόος, Σουλτς, Νάμπρι, Σανέ.
Αναπ: Τραπ, Τερ Στέγκεν, Χάλστενμπεργκ, Τα, Έγκεσταϊν, Βέρνερ, Μπραντ, Ρόις, Σταρκ, Γκουντογκάν, Χάβερτς.
Διαιτητής: Χεσούς Χιλ Μανθάνο (Ισπανία). Βοηθοί: Άνχελ Νεβάδο Ροντρίγκεθ (Ισπανία), Ντιέγκο Μπαρμπέρο Σεβίγια (Ισπανία). 4ος: Χουάν Μαρτίνεθ (Ισπανία).